DECIZIA EPUE/2/2007 A COMITETULUI POLITIC ȘI DE SECURITATE
din 18 decembrie 2007
de numire a șefului echipei de planificare a UE (EPUE Kosovo)
(2007/888/PESC)
COMITETUL POLITIC ȘI DE SECURITATE,
având în vedere Tratatul privind Uniunea Europeană, în special articolul 25 paragraful al treilea,
având în vedere Acțiunea comună 2006/304/PESC a Consiliului din 10 aprilie 2006 privind instituirea unei echipe de planificare a UE (EPUE Kosovo) în ceea ce privește operațiunea de gestionare a crizei pe care UE ar putea să o conducă în Kosovo în domeniul statului de drept și, eventual, în alte domenii (1), în special articolul 6 alineatul (2),
având în vedere Acțiunea comună 2007/778/PESC a Consiliului din 29 noiembrie 2007 de modificare și de prelungire a Acțiunii comune 2006/304/PESC privind instituirea unei echipe de planificare a UE (EPUE Kosovo) în ceea ce privește operațiunea de gestionare a crizei pe care UE ar putea să o conducă în Kosovo în domeniul statului de drept și, eventual, în alte domenii (2),
întrucât:
Articolul 6 din Acțiunea comună 2006/304/PESC prevede autorizarea de către Consiliu a Comitetului politic și de securitate pentru a adopta deciziile relevante în conformitate cu articolul 25 din tratat, inclusiv decizia de a numi, la propunerea Secretarului General/Înaltului Reprezentant, șeful echipei de planificare a UE (EPUE Kosovo).
Secretarul General/Înaltul Reprezentant a propus numirea domnului Roy REEVE,
DECIDE:
Articolul 1
Roy REEVE este numit șeful echipei de planificare a UE (EPUE Kosovo) pentru posibila operațiune UE de gestionare a situației de criză în Kosovo în domeniul statului de drept și, eventual, în alte domenii.
Articolul 2
Prezenta decizie intră în vigoare la 1 ianuarie 2008.
Se aplică până la 31 martie 2008.
Adoptată la Bruxelles, 18 decembrie 2007.